


LIETUVOS RESPUBLIKOS 
VISUOMENĖS INFORMAVIMO 
ĮSTATYMO 31, 32 IR 48 STRAIPSNIŲ PAKEITIMO 
ĮSTATYMAS

2011 m. birželio 30 d. Nr. XI-1572
Vilnius

(Žin., 1996, Nr. 71-1706; 2006, Nr. 82-3254; 2010, Nr. 123-6260; 2011, Nr. 78-3797)

1 straipsnis. 31 straipsnio 2, 3, 4 ir 9 dalių pakeitimas 
1. 31 straipsnio 2 dalies pirmajame sakinyje vietoj žodžio „Radijo“ įrašyti žodį „radijo“, išbraukti žodį „strateginį“ ir šią dalį išdėstyti taip:
„2. Informaciją apie sukoordinuotus radijo dažnius (kanalus), pagal radijo dažnių skyrimo radijo ir televizijos programoms transliuoti ir siųsti planą nustatytus radijo ir (ar) televizijos programų transliuotojams ir (ar) retransliuotojams, turintiems Komisijos išduotas licencijas, suteikiančias teisę steigti ir eksploatuoti savo elektroninių ryšių tinklus, kartu su elektroninių ryšių tinklų pagrindinėmis veiklos sąlygomis, reikalingomis transliavimo ir (ar) retransliavimo licencijoms išduoti, Komisijai pateikia Ryšių reguliavimo tarnyba. Gavusi šioje dalyje nurodytą informaciją, Komisija šio įstatymo ir Transliavimo ir retransliavimo veiklos licencijavimo taisyklėse nustatyta tvarka ir sąlygomis išduoda transliavimo ir (ar) retransliavimo licencijas.“
2. 31 straipsnio 3 dalies pirmajame sakinyje vietoj žodžio „Radijo“ įrašyti žodį „radijo“, išbraukti žodį „strateginiame“ ir šią dalį išdėstyti taip:
„3. Transliavimo ar retransliavimo licencijoje, išskyrus atvejus, kai radijo ir (ar) televizijos programoms transliuoti ir (ar) retransliuoti nenaudojami radijo dažnių skyrimo radijo ir (ar) televizijos programoms transliuoti ir siųsti plane numatyti radijo dažniai (kanalai), kartu su radijo dažniais (kanalais) nurodomos elektroninių ryšių tinklų pagrindinės veiklos sąlygos turi atitikti Ryšių reguliavimo tarnybos Komisijai pateiktas radijo dažnių (kanalų) ir elektroninių ryšių tinklų, skirtų radijo ir (ar) televizijos programoms transliuoti ir (ar) retransliuoti, pagrindines veiklos sąlygas. Į Komisijos išduodamą transliavimo ir (ar) retransliavimo licenciją, suteikiančią teisę naudotis trečiosios šalies teikiama siuntimo paslauga, papildomai įrašomas konkretus siuntėjas.“
3. 31 straipsnio 4 dalies 3 punkte vietoj žodžio „Radijo“ įrašyti žodį „radijo“, išbraukti žodį „strateginiame“ ir šį punktą išdėstyti taip:
„3) radijo dažnis (kanalas) pagal radijo dažnių skyrimo radijo ir televizijos programoms transliuoti ir siųsti plane nurodytus kriterijus naudojamas neveiksmingai;“.
4. 31 straipsnio 4 dalies 4 punkte vietoj žodžio „Radijo“ įrašyti žodį „radijo“, išbraukti žodį „strateginis“ ir šį punktą išdėstyti taip:
„4) keičiamas radijo dažnių skyrimo radijo ir televizijos programoms transliuoti ir siųsti planas.“
5. 31 straipsnio 9 dalies 5 punkte vietoj žodžio „Radijo“ įrašyti žodį „radijo“, išbraukti žodį „strateginiame“ ir šį punktą išdėstyti taip:
„5) kitais atvejais, kai tai numatyta radijo dažnių skyrimo radijo ir televizijos programoms transliuoti ir siųsti plane.“

2 straipsnis. 32 straipsnio 1 dalies pakeitimas 
32 straipsnio 1 dalies antrajame sakinyje vietoj žodžio „Radijo“ įrašyti žodį „radijo“, išbraukti žodį „strateginis“ ir šią dalį išdėstyti taip:
„1. Be Komisijos leidimo radijo ir (ar) televizijos programų transliuotojai ir (ar) retransliuotojai negali didinti ar kitaip keisti licencijoje nustatytos licencijuojamos veiklos teritorijos (transliuojamų ir (ar) retransliuojamų radijo ir (ar) televizijos programų aprėpties zonos). Tais atvejais, kai tokiam transliavimui ir (ar) retransliavimui naudojamų radijo dažnių (kanalų) skyrimą ir naudojimą reglamentuoja radijo dažnių skyrimo radijo ir televizijos programoms transliuoti ir siųsti planas, Komisijos leidimas turi būti gaunamas tik tuo atveju, jeigu licencijuojamos veiklos teritorija keičiama pagal šiame plane nustatytus kriterijus.“

3 straipsnis. 48 straipsnio 1 dalies pakeitimas 
48 straipsnio 1 dalies 1 punkte vietoj žodžių „Radijo“ įrašyti žodžius „radijo“, išbraukti žodį „strateginį“ ir šį punktą išdėstyti taip:
„1) kartu su Ryšių reguliavimo tarnyba rengti radijo dažnių skyrimo radijo ir televizijos programoms transliuoti ir siųsti strategiją, kartu su Ryšių reguliavimo tarnyba, vadovaujantis radijo dažnių skyrimo radijo ir televizijos programoms transliuoti ir siųsti strategija, rengti ir tvirtinti radijo dažnių skyrimo radijo ir televizijos programoms transliuoti ir siųsti planą;“.

4 straipsnis. Įstatymo įsigaliojimas
Šis įstatymas įsigalioja 2011 m. rugpjūčio 1 d.

Skelbiu šį Lietuvos Respublikos Seimo priimtą įstatymą.

